
Ministru kabineta noteikumi Nr. 136
Rīgā 2023. gada 28. martā (prot. Nr. 16 1. §)
Grozījumi Ministru kabineta 2006. gada 25. jūlija noteikumos Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā"
Izdoti saskaņā ar Publiskas personas mantas atsavināšanas likuma 43.1panta otro daļu
· Izdarīt Ministru kabineta 2006. gada 25. jūlija noteikumos Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" (Latvijas Vēstnesis, 2006, 120. nr.; 2013, 198. nr.) šādus grozījumus:
· 1. Izteikt 2. punktu šādā redakcijā:
· "2. Attiecīgais ministrs iesniedz izskatīšanai Ministru kabineta sēdē Ministru kabineta rīkojuma projektu. Rīkojuma projekta sākotnējās ietekmes (ex-ante) novērtējuma ziņojumā (anotācija) iekļauj informāciju par nododamo valsts kustamo mantu, tās apjomu, tehnisko stāvokli, bilances vērtību un pamatojumu nodošanai ārvalstu valdību vai starpvalstu organizāciju īpašumā."
· 2. Izteikt 3. punktu šādā redakcijā:
· "3. Valsts kustamo mantu nodod bez atlīdzības ārvalstu valdību vai starp­valstu organizāciju īpašumā, slēdzot rakstveida līgumu."
· 3. Izteikt 4. punktu šādā redakcijā:
· "4. Ja objektīvu iemeslu dēļ nav iespējams noslēgt šo noteikumu 3. punktā minēto līgumu, valsts kustamo mantu var nodot bez atlīdzības ārvalstu valdību vai starpvalstu organizāciju īpašumā, noformējot citus valsts kustamās mantas nodošanu un pieņemšanu apliecinošus dokumentus."
· 4. Izteikt 5. punktu šādā redakcijā:
· "5. Šo noteikumu 3. punktā minēto līgumu un 4. punktā minētos valsts kustamās mantas nodošanu un pieņemšanu apliecinošos dokumentus noformē un paraksta attiecīgās Latvijas institūcijas  (kuras grāmatvedības uzskaitē ir nododamā valsts kustamā manta) atbildīgā amatpersona un attiecīgās ārvalsts valdības vai starpvalstu organizācijas pilnvarots pārstāvis. Minētos dokumentus apstiprina attiecīgās Latvijas institūcijas vadītājs."
· 5. Svītrot 6. punktu.
· 6. Svītrot 7. punktu.
· 7. Svītrot 8. punktu.
· 8. Svītrot 9. punktu.

